Província autònoma de Trent

La Província de Trent (Provincia autonoma di Trento en italian; Autonome Provinz Trient en alemand; Provinzia Autonoma de Trent en ladin, Sèlbstendig Provintz vo Tria en cimbro, Autonome Provinz va Trea't en mocheno, Provincia de Trent en dialècte de Trentin), comunament Trentin, es un província italana de la region de Trentin e Aut Adige de 542214 abitants, amb per capitala Trent; confronta al nòrd la província del Sud-Tiròl, a l'èst e al sud las províncias venètas de Belluno, Vicença e Verona, e a l'oèst  las províncias lombardas de Brescia e Sondrio.

Coma província autonòma del Trentin e Naut Adige, amb Venèt e Friol-Venècia Júlia, aparten a la macrozona de Triveneto o Tre Venezie, que lo nom es inspirat de la Regio X Venetia e Histria a l'epòca imperiala romana e es tanben un de las tres las entitats territorialas que, amb lo Tiròl austrian e lo Naut Adige, constituisson l'Euroregion Tirolo-Alto Adige-Trentino.

La region istoricogeografica del Trentin èra ja un municipium roman, ducat lombard e comtat carolingian, puèi faguèt partit de l'avescat de Trent dins lo Sant Empèri Roman Germanic (sègles XI e XIX), enfin pendent aperaquí un sègle (1815-1918) la partida sud, lingüisticament romana, de Tiròl, foguèt d'en primièr austriaca, puèi austroongresa. Lo territòri annexat al Reialme d'Itàlia en 1919, tal qu'establit pel tractat de Saint-Germain-en-Laye estipulat aprèp la Primièra Guèrra mondiala, forma la region dita Venice Tridentina.

En Trentin, l'italian es mai que mai parlat, mas lo dialècte de Trentin es espandit, parlat dins los principals centres e dins las vals (ont se pòdon trobar de variacions pron marcadas). Dins lo territòri i a de minoritats linguisticas germanofònas (lenga mochena dins la val de Mocheni e lenga cimbriana dins la municipalitat de Luserna dins las nautas tèrras de Cimbri) e ladin (Val di Fassa) oficialament reconegudas. Durant lo recensament lingüistic de 2011, mai de set mila abitants de la Val di Non e de la Val di Sole se declarèron ladinofòns, mas sens cap reconeissença legala.

 Ligams extèrnes 
 Sit oficial 

Trent
Categoria:Trentin-Tiròl del Sud